Fiela se Kind na 'n dekade weer terug op die verhoog
Fiela se Kind na ‘n dekade weer terug op die verhoog
Dalene matthee se klassieke verhaal is weer op die planke!
in Art and Artists
Aanhangers en teater-gangers kan nou weer na tien jaar Dalene matthee se klassieke storie, Fiela se Kind, op die verhoog ervaar.
Lefra Produksies bring vanjaar die verhoog produksie van Fiela se Kind na teater-gangers landswyd en besoek Emperors Palace se Theater of Marcellus tot en met 2 Julie.
Fiela se Kind handel oor `n bruin vrou, Fiela en haar wit vondelingkind Benjamin wat sy met liefde en trots grootgemaak het, tot die dag wat die sensusmanne hom kom haal het…
Shaleen Surtie-Richards as Fiela Komoetie.
Vanjaar se produskie spog met `n talentvolle rolverdeling, insluitend Shaleen Surtie-Richards wat na 30 jaar weer die rol van Fiela Komoetie inneem, iets waaroor sy baie bly is.
Kabza de Small: The sound of Spotify success for amapiano muso
An epic week for South African artists in London
“Ai man, dertig jaar later en soveel ander rolle later,” het Shaleen in `n persverklaring gesê. “Weet jy, toe ek daai kopdoek opsit, toe kom alles weer terug. Toe is ek weer Fiela. En elke akteur kry mos een rol wat net vir hom of haar bedoel is. Fiela is my rol.”
Benjamin (Vian Singleton) en Nina (Jaime du Toit)
Frans Swart, regisseur en Hoof Uitvoerende Beampte van Lefra Produksies het in `n persverkalring gesê dit is tyd om weer die wonderlike storie van Fiela se Kind op die verhoog te ervaar.
Swart het die produksie reeds twee keer in die verlede aangebied, en was opgewonde om die verhaal weer na die verhoog te bring juis omdat dit `n belangrike storie is om te vertel.
“Dalene Matthee het `n ongelooflike storie met Fiela se Kind vertel ,” het Swart op 20 Junie tydens die Openingsaand van die teaterproduksie by Emperors Palace gesê. “Dit is een van daardie stories wat weer en weer vertel moet word. Dit moet aan generasies oorgedra word.”
“Dit is `n storie van mag,” het hy verder aangevoer. “Ons sien dit nou in dinge wat oral plaasvind, net omdat sekere mense mag het.”
Hy het later `n toepaslike aanhaling van Emily Hobhouse genoem. Die volledige aanhaling lui: ‘Not until power was given up to men, could it be known what is in them’.
“Dit is uiteindelik waaroor Fiela se Kind gaan,” verduidelik Swart.
“Dit gaan oor daardie oorwinning van die liefde en dat regverdigheid op die einde sal seëvier.”
Koffietyd op Wolwekraal
Die produksie is ook vars en nuut omdat Frans en sy span van die staanspoor gesê het hulle wil nie enige vorige Fielas kopieër nie. Suzanne van Wijk het vanjaar die roman vir die verhoog verwerk en aanhangers sal beslis aangenaam verras wees wanneer hulle die produksie sien.
Die rolverdeling sluit in Marissa Claasen, Jaime du Toit, Edrien Erasmus, Johny Klein, Paul Lückhoff, Divan Prinsloo, Vian Singleton, Graigan Swartz, Marilise van Wyk, Phillru van Achterbergh, Nardus van der Vyver en Dirk Vermeulen.
Besprekings kan gedoen word deur Computicket te skakel by 0861 915 8000, of aanlyn by www.computicket.com.
Die produksie gaan ook later na die volgende plekke toer:
5 tot 8 Julie 2017: Innibos Laeveld Nasionale Kunstefees, Nelspruit
18 tot 22 Julie 2017: Vrystaat Kunstefees, Bloemfontein
21 tot 27 Augustus 2017: Baxterteater, Kaapstad
28 Augustus tot 3 September 2017: Atterburyteater, Pretoria
Tags: AfrikaansArts and CulturetheatreThings to do
Nadal and Halep roll on as shocks rattle Australian Open
A day after Serena Williams and title-holder Naomi Osaka fell by the wayside, second seed Karolina Pliskova crashed out to...
Etzebeth withdraws application to have Equality Court case dismissed